צ'ארלס הראשון עם מר דה סנט אנטואן

ממוזער|413x413 פיקסלים| גרסה ראשונית של ציור הרכיבה הראשון של ואן דייק של צ'ארלס הראשון, ''צ'ארלס הראשון עם מר דה סנט אנטואן'', 1633
**צ'ארלס הראשון עם מ. דה סן-אנטואן** הוא ציור שמן על בד מאת הצייר הפלמי אנתוני ואן דייק, המתאר את המלך צ'ארלס הראשון רכוב על סוס, מלוּוה במדריך הרכיבה שלו, פייר אנטואן בורדון, סניור דה סן-אנטואן.

צ'ארלס הראשון הוכתר למלך אנגליה, סקוטלנד ואירלנד בשנת 1625, לאחר מות אביו, ג'יימס הראשון. ואן דייק מונה לצייר החצר הראשי של המלך בשנת 1632. דיוקן זה, המתוארך לשנת 1633, הוא הדיוקן הרכוב הראשון של צ'ארלס הראשון שצויר בידי ואן דייק.

הגרסה המקורית שמורה באוסף המלכותי ומוצגת בגלריה המזרחית בארמון בקינגהאם.

## תיאור היצירה
צ'ארלס מתואר כאביר אבירי וריבון רכוב על סוס לבן גדול ומוצק – ייתכן שמדובר בסוס ליפיצאני – תחת שער ניצחון נאו-קלאסי, שממנו משתלשלות יריעות משי ירוקות. הוא לבוש שריון מצעד חגיגי ועל חזהו סרט כחול של מסדר הבירית, וסמוך בידו שרביט המהווה סמל לפיקודו על הצבא.

צ'ארלס מתואר כמעט לבדו, ייתכן כרמז לתקופת שלטונו האישי ללא הפרלמנט. דמותו נצפית מזווית נמוכה, בדומה לציורו של ואן דייק מ-1635, *צ'ארלס הראשון בציד*, המסתיר את קומתו הנמוכה של המלך. מימין ניצב מדריך הרכיבה שלו, פייר אנטואן בורדון, סניור דה סן-אנטואן, כשסרט תלוי סביב צווארו – ייתכן שהוא מסמל את מסדר סנט לזרוס - והוא מביט כלפי מעלה אל המלך תוך שהוא אוחז בקסדתו.

בתחתית הציור, משמאל, מופיע סמל מלכותי של בית סטיוארט, המחולק לארבעה רבעים: בראשון וברביעי - פלר דה ליס של צרפת עם שלושת האריות של אנגליה; בשני – האריה האדום עם המסגרת הכפולה של סקוטלנד; ובשלישי – הנבל של אירלנד. מעל לכל אלה מתנשאת כתר מלכותי גדול.

הציור הוא שמן על בד וממדיו 3.68 על 2.7 מטרים (12.1 על 8.9 רגל). ייתכן שהוא נועד לשמש כמחווה תיאטרלית מסוג טרומפ-לויל– אשליה אופטית – בסיום גלריית המלך בארמון סנט ג'יימס.

## היסטוריית בעלות
הציור הוערך בסכום של 150 לירות שטרלינג ונכלל במכירת האוסף המלכותי לאחר הוצאתו להורג של צ'ארלס הראשון. הוא נמכר לאדם בשם "פופ" ב-22 בדצמבר 1652, ולאחר מכן נרכש על ידי הצייר הפלמי רמיגיוס ואן לימפוט , שהתגורר בלונדון. באמצעות הליכים משפטיים הושב הציור מידיו של ואן לימפוט והוחזר לצ'ארלס השני בשנת 1660 עם השבת המלוכה. הציור שמור עד היום באוסף המלכותי ומוצג בגלריה המזרחית בארמון בקינגהאם.

## גרסאות
ואן דייק צייר גרסאות שונות של דיוקן זה. הגרסה המקורית שמורה באוסף המלכותי. גרסה נוספת, העתק משנת 1635, מצויה באוספו של רוזן קארנרבון וניתנת לצפייה בחדר האוכל הרשמי של טירת הייקליר. ההשראה לציור נבעה מדיוקנאות סוסים קודמים שיצר ואן דייק עצמו, בהם דיוקן אנטון ג'וליו בריניולה-סאלה, מרקיז גרופולי, משנת 1627, ופרנסיסקו דה מונקאדה, המרקיז השלישי של אייטונה, משנת 1632. כמו כן הושפע מציורו של רבו, פטר פאול רובנס, שתיאר את דוכס לרמה בשנת 1603 – ציור שואן דייק עצמו לא ראה, אך ככל הנראה נחשף אליו צ'ארלס הראשון, והוא שכנראה עורר את ההזמנה ליצירה. ואן דייק המשיך וצייר את צ'ארלס הראשון בציד בסביבות 1635, ואת הדיוקן דיוקן צ'ארלס על סוס בסביבות 1637–1638.

## גלריית תמונות

קובץ:Retrato_ecuestre_del_duque_de_Lerma_(Rubens).jpg|טקסט=Peter Paul Rubens, Equestrian portrait of the Duke of Lerma, 1603| פיטר פאול רובנס, *דיוקן של* הדוכס מלרמה רוכב על סוס, 1603
קובץ:Anton_Van_Dyck_-_Anton_Giulio_Brignole-Sale_on_horseback_-_Google_Art_Project.jpg|טקסט=Van Dyck, Equestrian portrait of Anton Giulio Brignole Sale [it], 1627| ואן דייק, אנטון ג'וליו בריניולה סאלה, 1627
קובץ:Anthony_van_Dyck_-_Portrait_of_Francesc_de_Montcada.jpg|טקסט=Van Dyck, Equestrian portrait of Francisco de Moncada, 3rd Marquis of Aitona, 1632| ואן דייק, דיוקן פרנסיסקו דה מונקדה, המרקיז השלישי מאיטונה, 1632


## קישורים חיצוניים

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:דיוקנאות גברים
קטגוריה:צ'ארלס הראשון מאנגליה באמנות
קטגוריה:גברים בציור
קטגוריה:סוסים באמנות
קטגוריה:דיוקנאות של משפחת המלוכה הבריטית
קטגוריה:אנתוני ואן דייק: ציורים